< MySQL

Java MySQL - JDBC illesztő

Szerző: Sallai András

Copyright © Sallai András, 2011, 2014, 2015, 2018, 2022

Licenc: CC Attribution-Share Alike 4.0 International

Web: https://szit.hu

A JDBC

A JDBC API egy Java API, amely hozzáférést biztosít táblázatos adatokhoz, különös képen a relációs adatbázis-rendszerekhez. A JDBC segítségével a Java alkalmazás mellett bármilyen adatbázis lehet. MySQL, Oracle Database, MariaDB, SQLite, MSSQL stb. Az egyetlen kívánalom, hogy az adott adatbázis rendszerhez legyen JDBC meghajtó.

A JDBC segíti a munkánkat a java alkalmazás megírása során a következőkben:

Csatlakozás az adatforráshoz

Lekérdezés készítése

Kapott eredmény feldolgozása

Illesztőprogram beszerzése

A JDBC meghajtót általában az adatbázis kezelő webhelyén találjuk meg. Mint arról már szó volt, a JDBC bármilyen adatbáziskezelő rendszerrel használható, amely rendelkezik JDBC meghajtóval. Az alábbiakban a MySQL, illetve MariaDB adatbázis-rendszerekkel foglalkozunk. A Függelék részben találunk linket SQLite leíráshoz is.

MySQL esetén, töltsük le a JDBC illesztőt:

http://www.mysql.com/downloads/connector/j/

MariaDB1) Manapság a MySQL-t leváltja a MariaDB. A MariaDB adatbázis használható MySQL JDBC-vel is, de tölthetünk le, kifejezetten MariaDB szerverhez is. esetén:

https://mariadb.com/kb/en/library/about-mariadb-connector-j/

A mysql.com weboldalról leszedett csomag neve:

mysql-connector-java-5.1.12.tar.gz

Ezt kicsomagoljuk, kapunk egy mysql-connector-java-5.1.12 könyvtárat. Ebben van egy docs könyvtárban, amelyben találunk egy README fájlt. Ebben le van írva hogyan használhatjuk.

MariaDB esetén egy .jar kiterjesztésű állomány kapunk. 2018-ban ez:

mariadb-java-client-2.2.6.jar

A Java projekthez ezt egyszerűen felvesszük és használjuk, mint más .jar fájlokat.